stanford-oval/wikipedia huggingface dataset:
The Number of the Beast (albumi)
Julkaisu

Musiikkinäytteet
"Run to the Hills", oli yhtyeen ensimmäinen Top-10 listahitti Britanniassa.
Äänitiedostojen kuunteluohjeet
Yhtyeen manageri Rod Smallwood oli varannut yhtyeelle konsertteja helmikuun 1982 lopusta alkaen. Yhtye oli tehnyt jo studiolevytykset valmiiksi, mutta jälkityö kuten miksaukset ja masterointi olivat tekemättä. Yhtye lähti kiertueelle kaksi jo kuukautta ennen albumin ilmestymistä. Singleksi miksattiin kappale ”Run to the Hills”, joka ilmestyi helmikuussa 1982. Singlen b-puoli on ”Total Eclipse”, jota ei julkaistu albumilla. Yhdysvaltain versiossa kappale on mukana ja se liitettiin myöhemmin albumin uusintaversioon. ”Run to the Hills” oli myös Iron Maidenin ensimmäinen Top-10-hitti Britanniassa.
Albumi ilmestyi 29. maaliskuuta 1982, pari päivää kiertueen päättymisen jälkeen. Se nousi Britannian albumilistan ensimmäiselle sijalle. Yhdysvalloissa albumi nousi sijalle 150 ja oli 60 viikkoa listoilla. Yhdysvalloissa albumin nimi aiheutti kohun ja yhtyettä syytettiin saatananpalvonnasta.
Yhtye jatkoi Beast on the Road -maailmankiertuettaan Keski-Eurooppaan. Kiertue kesti yli kymmenen kuukautta. Kiertueen edetessä albumi myi kultaa Britannian lisäksi Yhdysvalloissa, Kanadassa, Japanissa, Ranskassa, Saksassa, Belgiassa ja Ruotsissa. Kiertueilla Iron Maiden soitti pääesiintyjänä sekä lämmitteli yhtyeitä Scorpions, Judas Priest, Rainbow ja UFO.
Tyyli ja sanoitukset

Iron Maidenin tyyli vaihtui suuresti The Number of the Beastin aikaan, kun laulaja Paul Di’Annon tilalle tuli Bruce Dickinson. Steve Harris kirjoitti kappaleita albumille mieluiten yksin. Bruce Dickinsonin tulo rohkaisi kitaristi Adrian Smithiä kirjoittamaan kappaleita albumille. Smith sävelsi kappaleet ”The Prisoner”, ”22 Acacia Avenue”, ja ”Gangland”, joista kaksi ensimmäistä Smith teki Steve Harrisin kanssa ja jälkimmäisen rumpali Clive Burrin kanssa.
Albumilla on myös synkkä ja pessimistinen yleissävy. ”Run to the Hills” käsittelee intiaanien kansanmurhaa, ”Total Eclipse” saasteita ja ydinvoimaa, ”Gangland” järjestäytynyttä rikollisuutta, ”22 Acacia Avenue” prostituutiota ja ”Hallowed Be Thy Name” kuolemaantuomitun viimeisiä ajatuksia. ”Children of the Damned” perustuu elokuviin ja ”The Prisoner” samannimiseen televisiosarjaan. Albumin ensimmäinen kappale ”Invaders” kertoo viikinkien hyökkäyksestä Englantiin.
Kritiikki ja palkinnot

Lehdistö haukkui The Number of the Beastia. Rolling Stone -lehden arvostelussa esitettiin, että The Number of the Beast ”uhoaa päämäärättömästi osoittaen jälleen kerran, että huono musiikki on helvettiä”. Kuitenkin nykyään monet pitävät albumia klassikkona – vuonna 2006 Guitar World -lehti sijoitti sen sadan parhaan kitara-albumin listalla sijalle 17. Vuonna 2000 Q-lehti sijoitti albumin sijalle 100 parhaan brittiläisten albumien sijalle. Samana vuonna lehti nimesi albumin ensimmäiseksi 50:n parhaan heavy metal -albumin listalla. BBC teki dokumentin albumista sarjaan Classic Albums. Dokumentista on myös DVD The Number of the Beast (2001). Albumi äänestettiin kaikkien aikojen rockalbumiksi ikinä Ruotsissa Rockklassiker-radiokanavalla. Metal-Rules.com nimesi albumin toiseksi parhaaksi heavy metal -albumiksi kautta aikojen. Korroosio-sivuston arvostelussa ei sanottu albumin kuuluvan yhtyeen parhaimmistoon, mutta ”kuitenkin monin tavoin onnistunut, napakka ja kokonaisuudessaan tyydyttävä albumi”. Allmusicin arvostelussa sanottiin albumin olevan yksi parhaimmista metallialbumeista ikinä.
Kappalelista

Kaikki kappaleet säv. ja san. Steve Harris, ellei toisin mainita.
| Alkuperäinen julkaisu |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Invaders |  | 3.24 |  |  |  |  |  |  |
| 2. | Children of the Damned |  | 4.35 |  |  |  |  |  |  |
| 3. | The Prisoner | Harris, Adrian Smith | 6.03 |  |  |  |  |  |  |
| 4. | 22 Acacia Avenue | Harris, Smith | 6.37 |  |  |  |  |  |  |
| 5. | The Number of the Beast |  | 4.51 |  |  |  |  |  |  |
| 6. | Run to the Hills |  | 3.54 |  |  |  |  |  |  |
| 7. | Gangland | Clive Burr, Smith | 3.49 |  |  |  |  |  |  |
| 8. | Hallowed Be Thy Name |  | 7.12 |  |  |  |  |  |  |
|  |  |  | 40.15 |  |  |  |  |  |  |
| Vuoden 1995 painoksen bonuslevyn kappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Total Eclipse | Burr, Harris, Dave Murray | 4.26 |  |  |  |  |  |  |
| 2. | Remember Tomorrow (live)  | Paul Di’Anno, Harris | 5.29 |  |  |  |  |  |  |
| Vuoden 1998 remasteroitu painos |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Invaders | Harris | 3.24 |  |  |  |  |  |  |
| 2. | Children of the Damned | Harris | 4.35 |  |  |  |  |  |  |
| 3. | The Prisoner | Harris, Smith | 6.03 |  |  |  |  |  |  |
| 4. | 22 Acacia Avenue | Harris, Smith | 6.37 |  |  |  |  |  |  |
| 5. | The Number of the Beast | Harris | 4.51 |  |  |  |  |  |  |
| 6. | Run to the Hills | Harris | 3.54 |  |  |  |  |  |  |
| 7. | Gangland | Burr, Smith | 3.49 |  |  |  |  |  |  |
| 8. | Total Eclipse | Burr, Harris, Murray | 4.26 |  |  |  |  |  |  |
| 9. | Hallowed Be Thy Name | Harris | 7.12 |  |  |  |  |  |  |
|  |  |  | 44.41 |  |  |  |  |  |  |
Menestyminen listoilla > Albumi

| Vuosi | Lista | Sijoitus |
| --- | --- | --- |
| 1982 |  Britannian albumilista | 1 |
| 1982 |  Pop Albums | 33 |
| 1983 |  Billboard 200 | 150 |
| 1982 |  Kanada | 11 |
Menestyminen listoilla > Singlet

| Vuosi | Single | Lista | Sijoitus | Albumi |
| --- | --- | --- | --- | --- |
| 1982 | "Run to the Hills" |  Britannian albumilista | 7 | The Number of the Beast |
| 1982 | "The Number of the Beast" |  Britannian albumilista | 18 | The Number of the Beast |
| 1982 | "Hallowed Be Thy Name" |  Mainstream Rock Tracks | 50 | The Number of the Beast |
| 1985 | ”Run to the Hills” (live) |  Britannian albumilista | 26 | Live After Death |
| 1990 | ”Run to the Hills” |  Britannian albumilista | 3 | The First Ten Years |
| 1993 | ”Hallowed Be Thy Name” (live) |  Britannian albumilista | 9 | A Real Live Dead One |
| 2002 | ”Run to the Hills” (live) |  Saksa | 86 | Rock in Rio |
| 2002 | ”The Number of the Beast” |  Suomi | 2 | The Number of the Beast |
| 2002 | ”The Number of the Beast” |  Saksa | 76 | The Number of the Beast |
| 2002 | ”The Number of the Beast” |  Irlanti | 11 | The Number of the Beast |
| 2002 | ”The Number of the Beast” |  Ruotsi | 40 | The Number of the Beast |
| 2002 | ”The Number of the Beast” |  Iso-Britannia | 3 | The Number of the Beast |
Kultalevyt

| Maa | Kultalevy | Määrä |
| --- | --- | --- |
| Itävalta | 1x kultaa | 25 000 |
| Kanada | 3x platinaa | 300 000 |
| Saksa | 1x kultaa | 250 000 |
| Sveitsi | 1x kultaa | 25 000 |
| Englanti | 1x platinaa | 300 000 |
| Yhdysvallat | 1x platinaa | 1.000000 |
Kokoonpano

Bruce Dickinson – laulu
Steve Harris – bassokitara, taustalaulu
Dave Murray – kitara
Adrian Smith – kitara, taustalaulu
Clive Burr – rummut
Aiheesta muualla

The Number of the Beast (albumi) Discogsissa. (englanniksi)
Albumi The Number of the Beast (albumi) Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
Nokian Palloseura

| Nokian Palloseura |
| --- | --- |
Perustettu:  1968
Kenttä:  Nokian keskusurheilukenttä
Sarja:  Kolmonen
Puheenjohtaja:  Petri Kehusmaa
Päävalmentaja:  Eero Kanerva
Infobox OKNimi-testi OK: 
Nokian Palloseura (NoPS) on nokialainen vuonna 1968 perustettu jalkapallo- ja salibandyseura. Jalkapallossa edustusjoukkue pelaa miesten Kolmosta. Lisensoiduilla pelaajilla mitattuna (339) NoPS on Tampereen piirin kahdeksanneksi suurin jalkapalloseura.
NoPSilla on joukkueet liki kaikissa ikäluokissa jalkapallossa. Vuonna 2023 NoPSin A-juniorit nousivat ensimmäisenä nokialaisena jalkapallojoukkueena pääsarjaan. Joukkue pelaa P20 SM-sarjassa myös kaudella 2024.
Nokian Palloseuralla on myös talvisin futsal-toimintaa. Kaudella 2008 NoPSin B-pojat saavuttivat SM-hopeaa epävirallisessa SM-turnauksessa Loimaalla.
Nokian Palloseuran lajeja on vuosien varrella ollut monia muitakin kuin jalkapallo ja salibandy. Seuran aloittaessa toimintansa lajeina olivat jääkiekko ja jalkapallo. Muita seuran lajeja ovat olleet pöytätennis, squash ja koripallo. Seuran paras kilpailullinen menestys on saavutettu koripallossa, mikä oli seuran lajina vuosina 1976–1993. Vuonna 1993 koripallotoiminta siirrettiin Korinokian alaisuuteen, mikä taas myöhemmin yhdessä Kisanokian kanssa muodosti nykyisin miesten Korisliigassa pelaavan BC Nokian.
Jalkapallo kaudesta kauteen

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 2001 | Taso 5 | Nelonen | North Section | Tampereen alue (SPL Tampere) | 1. | Nousi |
| 2002 | Taso 4 | Kolmonen |  | Tampereen alue (SPL Tampere) | 6. |  |
| 2003 | Taso 4 | Kolmonen |  | Tampereen alue (SPL Tampere) | 9. |  |
| 2004 | Taso 4 | Kolmonen |  | Tampereen alue (SPL Tampere) | 11. | Putosi |
| 2005 | Taso 5 | Nelonen | North Section | Tampereen alue (SPL Tampere) | 4. |  |
| 2006 | Taso 5 | Nelonen | North Section | Tampereen alue (SPL Tampere) | 1. | Nousi |
| 2007 | Taso 4 | Kolmonen |  | Tampereen alue (SPL Tampere) | 5. |  |
| 2008 | Taso 4 | Kolmonen |  | Tampereen alue (SPL Tampere) | 2. |  |
| 2009 | Taso 4 | Kolmonen |  | Tampereen alue (SPL Tampere) | 5. |  |
| 2010 | Taso 4 | Kolmonen |  | Tampereen alue (SPL Tampere) |  |  |
7 kautta Kolmosessa
3 kautta Nelosessa
Aiheesta muualla

Virallinen sivusto
Vera Muhina

| Vera Muhina> Вера Мухина |
| --- | --- |
 Vera Muhina, Mihail Nesterovin maalaama muotokuva vuodelta 1940.
Henkilötiedot
Koko nimi:  Vera Ignatjevna Muhina
Syntynyt: 1. heinäkuuta (J: 19. kesäkuuta) 1889 Riika, Liivinmaan kuvernementti
Kuollut: 6. lokakuuta 1953 (64 vuotta) Moskova, Neuvostoliitto
Kansalaisuus:  neuvostoliittolainen
Ammatti:  kuvanveistäjä
Taiteilija
Taidesuuntaus:  sosialistinen realismi
Vera Ignatjevna Muhina (ven. Вера Игнатьевна Мухина; 1. heinäkuuta (J: 19. kesäkuuta) 1889 Riika, Venäjän keisarikunta – 6. lokakuuta 1953 Moskova, Neuvostoliitto) oli neuvostoliittolainen kuvanveistäjä ja sosialistisen realismin tunnetuimpia edustajia. Hän syntyi Riiassa Latviassa, mutta lähti myöhemmin opiskelemaan Moskovaan ja Pariisiin. Muhina sai Neuvostoliiton kansantaiteilijan arvon.
Nuoruus

Muhina syntyi Riiassa hyvin toimeen tulevaan perheeseen. Hänen isänsä, Ignat omisti leipomon ja kiinteistöjä. Hänen ollessaan 11 kuukauden ikäinen hänen äitinsä Nadezhda kuoli tuberkuloosiin. Hänen isänsä oli huolissaan tytärtensä terveydestä, ja he muuttivat sen vuoksi asumaan Krimille Feodosijaan. Isä kuoli kun hän oli päättänyt koulunsa. Kaksi hänen setään huolehti hänestä sekä kahdesta muusta sisaresta. He muuttivat melko pian isän kuoleman jälkeen Moskovaan, jossa Muhina aloitti Konstantin Juonin piirustuskoulussa. Hän otti myös tunteja kuvanveistosta.lähde?
Muhina haaveili myös Pariisista mutta hänen setänsä eivät halunneet päästää häntä sinne. Hän kuitenkin putosi reestä ja mursi nenänsä. Paikalliset lääkärit eivät saaneet sitä hoidettua kunnolla, ja hänen setänsä lähettivät hänet Pariisiin hoitoon.lähde? Pariisissa häntä opetti Rodinin oppilas Antoine Bourdellen Académie de la Grande Chaumièressa vuonna 1912. Lyhyen opiskelussa olleen tauon aikana hän kiersi Pariisissa paikallisia museoita. Ensimmäisen maailmansodan alkaessa vuonna 1914 hän palasi Venäjälle, jossa hän työskenteli kolme vuotta sairaanhoitajana.lähde?
Myöhempi elämä

Sairaanhoitajana ollessaan Muhina tapasi pilkkukuumeseen sairastuneen tulevan miehensä Aleksei Zamkovin, joka oli endokrinologi ja kirurgi. He menivät neljän vuoden kuluttua naimisiin. 1930-luvulla hänen elämänsä ei ollut kovin vakaata, ja hänen miestään oli estetty työskentelemästä, ja he päättivät lähteä ulkomaille. Harkovassa Ukrainassa heidän matkansa junalla kuitenkin keskeytyi, ja heidät tuotiin junalla takaisin Moskovaan. Kun Neuvostoliitossa vuonna 1936 valmistauduttiin seuraavana vuonna pidettävään Pariisin maailmannäyttelyyn, arkkitehti Boris Iofan ehdotti Neuvostoliiton näyttelysalin koristamista Neuvostoliiton kansallisilla tunnuksilla vasaralla ja sirpillä.lähde? Vera Muhina voitti patsaasta järjestetyn kilpailun patsallaanlähde? Teollisuustyöläinen ja kolhoosinainen, jossa on hyvin vahvaa paatosta ja jäntevää ilmeikkyyttä. Myöhemmin Mosfilm käytti kuvaa ruostumattomasta teräksestä tehdystä patsaasta elokuviensa alkukuvana.
Muhina kuoli 64-vuotiaana 6. lokakuuta 1953 Moskovassa.lähde?
Kuvia

Vera Muhina, Teollisuustyöläinen ja kolhoosinainen Pariisin maailmannäyttelyssä vuonna 1937.
Vera Muhinan maalaus (1916).
Aiheesta muualla

Kuvia tai muita tiedostoja aiheesta Vera Muhina Wikimedia Commonsissa
Vera Mukhina, (1889—1953) Oxford Reference. Viitattu 9.3.2019 (englanniksi).
Mukhina, Vera (1889–1953) Encyclopedia.com. Viitattu 9.3.2019 (englanniksi).
Kajaanin viinakaupan ryöstö 1942

Kajaanin viinakaupan ryöstö tapahtui jatkosodan aikana 1. maaliskuuta 1942 Kajaanissa, kun Sallan rintamalta tulleet 6. divisioonan kuuluneen JR 54:n I pataljoonan sotilaat ryöstivät paikallisen Alkon myymälän.
Hiihtomarssi Sallasta Kajaaniin

Kenraalimajuri Einar Vihman komentama 6. divisioona lähti tammikuun puolivälissä 1942 Sallan rintamalta kohti Kajaania luovutettuaan rintamavastuun saksalaisille joukoille. Kajaanissa divisioonan vanhimpia ikäluokkia oli määrä kotiuttaa, ja samalla JR 54 lakkautettiin ja sen tilalle muodostettiin 12. Prikaati. Divisioonan siirrossa käytettiin osaksi autoja ja hevoskolonnia mutta divisioonan pataljoonat siirtyivät Kajaaniin hiihtämällä. I/JR 54:n osalta 450 kilometrin hiihtomarssi kesti 24 päivää 18. tammikuuta – 11. helmikuuta 1942 ja marssin aikana vallitsi ajoittain yli 30 asteen pakkanen. Yöksi marssijat majoittuivat joko telttoihin tai sopivissa paikoissa parakkeihin. Marssin aikana joukkojen keskuudessa syntyi käsitys, että rasittava marssi palkittaisiin perillä runsailla viina-annoksilla. Sotilaat olivat Sallassa olleet saksalaisten muonituksessa ja tähän kenttämuonaan olivat kuuluneet viikoittaiset konjakki- tai rommiannokset.
Tyytymättömyys herää Kajaanissa

Kajaanissa JR 54:n I pataljoona majoittui kahden viikon ajaksi Kajaanin yhteislyseon tiloihin. Pataljoona siirtyi normaaliin varuskuntapalvelukseen ja suoritti muun muassa varusteiden huoltoa ja kunnostusta. Miehistön keskuudessa alkoi kuitenkin syntyä tyytymättömyyttä, kun heidän toivomiaan viina-annoksia ei alkanut kuulua ja myös Kajaanin viinakauppa oli suljettuna eivätkä ravintolat tarjoilleet alkoholia sotilaille. Ärtymystä lisäsi vielä se tieto että alkoholin tarjoilukielto ei koskenut upseereita, jotka saivat sitä Pohjolankatu 14:ssä sijainneesta upseerikerhosta. Jotkut miehet onnistuivat kuitenkin hankkimaan alkoholia siviileiltä armeijan muonaa myymällä.
Vihman puhe antaa kipinän ryöstölle

28. helmikuuta 1942 mennessä 6. divisioonan uudelleenjärjestelyt oli saatu tehtyä, vanhimmat ikäluokat oli kotiutettu ja I/JR 54 oli edellisenä päivänä liitetty 12. Prikaatiin sen IV pataljoonaksi. Pataljoona pakkasi varusteensa ja siirsi ne Kajaanin rautatieasemalla odottavaan junaan. Divisioonan komentaja Einar Vihma piti illalla kello 16:45 joukoille puheen, jossa hän ilmoitti pataljoonan siirtyvän nyt taistelutehtäviin Maaselän kannakselle ja lisäsi vielä, että tulevista kovista taisteluista eivät kaikki tulisi elävänä palaamaan. Puhe herätti joukoissa kiihtymystä ja miehet päättivät hankkia odottamansa viina-annokset ryöstämällä Kajaanin Alkon myymälän, joka oli edelleen suljettuna.
Kauppakatu 5:ssä sijainneeseen Alkon myymälään murtauduttiin 1. maaliskuuta aamuyöllä särkemällä liikkeen ikkuna. Myymälästä varastettiin yhteensä 184 pulloa alkoholijuomia, joiden rahallinen arvo oli 12 250 markkaa (noin 2 700 euroa). Eniten vietiin Pöytäviinaa 90 pulloa ja lisäksi muun muassa Jaloviinaa 9 pulloa ja Vinettoa 21 pulloa. Pataljoonan miehet alkoivat juoda viinoja majoituspaikassaan Kajaanin yhteislyseolla ja ammuskelivat humalassa kattoon ja seiniin. Humalaiset pahoinpitelivät päivystävän upseerin vänrikki Lars Johan Söderströmin (1918–1944) ja pataljoonan komentajan majuri Solmu Kullervo Salonmiehen (1903–1988). Lisäksi erästä sotamiestä ammuttiin pistoolilla silmään. Useita kaupungilla mellastaneita viinanhakijoita vietiin Kajaanin putkaan.
Kajaanista Rukajärven rintamalle

Aamulla pataljoonan junakuljetus Kajaanista Lieksaan saatiin käyntiin vaikka noin 30 humalaista sotilasta jäi pois joukosta. Junan lähtiessä Kajaanin asemalta noin kello 9:30 tienoilla paikalle oli tullut myös divisioonan komentaja Vihma, joka joutui suojautumaan kun junasta ammuttiin asemalaiturilla olleita pikakiväärillä. Juna saapui perille Lieksaan aamuyöllä 2-3 aikaan välillä sattuneesta veturirikosta huolimatta. Miehistö siirrettiin välittömästi kuorma-autoihin, jotka kuljettivat heidät Repolan kautta Ontrosenvaaraan. Pataljoona oli perillä Ontrosenvaarassa 9:30 tienoilla ja asettui sitten telttamajoitukseen.
Ryöstön jälkipyykki

Kajaanin viinakaupan ryöstöstä ja siihen liittyneestä mellakoinnista ei kerrottu lehdissä mutta asiasta levisi liioiteltujakin huhuja ympäri Pohjois-Suomea. Sotaylioikeus tuomitsi kesäkuun alussa 1942 ryöstöstä kuusi pataljoonan sotilasta kuritushuonerangaistuksiin, joiden pituudet vaihtelivat 10 kuukaudesta 6 vuoteen. Tuomituista yksi oli korpraali ja loput sotamiehiä. Heidän tuomionsa muuttuivat lopulta ehdonalaisiksi niin, että kaikki palasivat jo syksyyn 1942 mennessä rintamalle.
Pilkkusilli

| Pilkkusilli |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Sillikalat Clupeiformes
Alalahko::  Clupeoidei
Heimo::  Jokisillit Alosidae
Suku::  Alosa
Laji::  alosa
Kaksiosainen nimi
 Alosa alosa  (Linnaeus, 1758) 
Katso myös
   Pilkkusilli Wikispeciesissä   Pilkkusilli Commonsissa 
Infobox OKNimi-testi OKVirheellinen IUCN-arvo: 
Pilkkusilli (Alosa alosa) on yksi suurimmista sillikaloista. Se kuuluu lähisukulaisensa täpläsillin tavoin jokisilleihin.
Pilkkusilliä tavataan Välimeressä ja Altantin Euroopan puoleisella rannikolla. Se viettää suurimman osan ajastaan meressä mutta hakeutuu jokiin kutemaan. Itämeressä se on satunnaisvieras, joka on tavattu Suomessakin.
Suurin suomesta pyydetty pilkkusilli painoi 1,515 kg. Ennätys on vuodelta 2002 Nauvosta.
Physical Graffiti

| Physical Graffiti Led Zeppelin |
| --- | --- | --- |

Studioalbumin tiedot
 Äänitetty : 1970–1974
 Julkaistu: 24. helmikuuta 1975
 Formaatti: LP, MC, 8-raita, CD
 Tuottaja(t): Jimmy Page
 Tyylilaji: hard rock, heavy metal, blues rock, folk rock
 Kesto: 85.15
 Levy-yhtiö: Swan Song Records
Muut kannet
   Albumin takakansi
Listasijoitukset
  Britannia: 1.    Yhdysvallat: 1.   Kts. lisää listasijoituksia
Led Zeppelinin muut julkaisut
| Houses of the Holy 1973 | Physical Graffiti 1975 | Presence 1976   |
Singlet albumilta Physical Graffiti
 ”Trampled Under Foot” Julkaistu: 2. huhtikuuta 1975
Physical Graffiti on brittiläisen Led Zeppelin -yhtyeen 24. helmikuuta 1975 julkaistu kaksoisalbumi, joka on yhtyeen studiolevyistä järjestyksessään kuudes. Se oli Led Zeppelinin levyistä ensimmäinen, jonka yhtye julkaisi omalla levymerkillään Swan Song Recordsilla. Suurin osa albumista nauhoitettiin vuonna 1974, vaikkakin mukaan otettiin joitakin vanhempiakin kappaleita.
Musiikillisesti Physical Graffiti jatkaa edellislevy Houses of the Holyn monipuolista linjaa. Esimerkiksi syntetisaattori on albumilla suuressa roolissa. Levyn kuuluisin kappale on ”Kashmir”, joka kuuluu yhtyeen suurimpien klassikoiden joukkoon. Muita tunnettuja raitoja ovat esimerkiksi ”Houses of the Holy”, ”Ten Years Gone” ja funk-vaikutteinen ”Trampled Under Foot”.
Albumi nousi listaykköseksi sekä Britanniassa että Yhdysvalloissa. Sitä on vuosien aikana myyty Yhdysvalloissa 16-kertaiseen platinalevyyn oikeuttava määrä, yli 16 miljoonaa kappaletta. Levy saavutti jo ilmestyessään hyvän vastaanoton myös kriitikoilta. Myöhemminkin Physical Graffiti on säilyttänyt arvostuksensa. Esimerkiksi vuonna 2003 Rolling Stone -lehti valitsi albumin sijalle 73, kun se valitsi mielestään kaikkien aikojen viisisataa parasta albumia.